Каця прыйшла ў клуб ужо падрыхтаванай, таму вельмі хутка навучылася выконваць усе асноўныя трукі джыгітоўкі: скачкі стоячы і ўніз галавой, на двух конях і гэтак далей. Без падзенняў у такім відзе спорту, канечне, не абыходзіцца, але сур’ёзных траўм Каця не атрымлівала. Толькі адзін раз няўдала саскочыла з каня і прызямлілася на пяткі, тады ногі распухлі на некалькі дзён.